b'\n_START_ARTICLE_\nAleksandr Dementjev\n_START_PARAGRAPH_\nAleksandr Dementjev (g. 1947 m. sausio 14 d. Myliuose, \xc5\xa0ven\xc4\x8dioni\xc5\xb3 raj.) \xe2\x80\x93 Lietuvos fizikas, habilituotas fizini\xc5\xb3 moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1971 m. baig\xc4\x97 Maskvos valstybin\xc4\xaf M. B. Lomonosovo universitet\xc4\x85. \xc4\x8cia 1974 m. apgyn\xc4\x97 fizikos ir matematikos moksl\xc5\xb3 kandidato (dabar \xe2\x80\x93 daktaro) disertacij\xc4\x85 tema \xe2\x80\x9eElektron\xc5\xb3 ir neutron\xc5\xb3 spinduliavimas jiems judant kry\xc5\xbeminiame elektriniame ir magnetiniame laukuose\xe2\x80\x9c (vad. A. Sokolov ir J. Pavlenko). 1992 m. Baltarusijos moksl\xc5\xb3 akademijos Fizikos institute apgyn\xc4\x97 daktaro (dabar \xe2\x80\x93 habilituoto daktaro) disertacij\xc4\x85 tema \xe2\x80\x9eLazerio impuls\xc5\xb3 erdvin\xc4\x97s t\xc5\xabrin\xc4\x97s strukt\xc5\xabros pakeitimas nestacionariose priverstin\xc4\x97se sklaidose ir keturbang\xc4\x97se s\xc4\x85veikose\xe2\x80\x9c._NEWLINE_Skaito paskaitas Vilniaus ir Vytauto did\xc5\xbeiojo universitetuose. Nuo 1995 m. \xe2\x80\x93 Vilniaus universiteto profesorius._NEWLINE_Nuo 1989 m. yra Fizikos instituto vyriausiasis mokslinis bendradarbis, Netiesin\xc4\x97s optikos ir spektroskopijos laboratorijos ved\xc4\x97jas. Yra instituto tarybos narys. 2003\xe2\x80\x932007 m. buvo Lietuvos fizik\xc5\xb3 draugijos mokslo komisijos narys._NEWLINE_Sk\xc4\x97tinio \xe2\x80\x9eEUREKA\xe2\x80\x9c projekto EULASNET II \xe2\x80\x9eEuropos lazeri\xc5\xb3 technologijos ir taikym\xc5\xb3 tinklas \xe2\x80\x93 II, 2006-2010\xe2\x80\x9c atstovas Lietuvoje. Projektas, EULASNET t\xc4\x99sinys, skirtas skatinti ir remti lazerini\xc5\xb3 technologij\xc5\xb3 ir lazeri\xc5\xb3 k\xc5\xabrim\xc4\x85 bei taikym\xc4\x85 Europos rinkoje.\n_START_SECTION_\nMokslin\xc4\x97 veikla\n_START_PARAGRAPH_\nSvarbiausi darbai i\xc5\xa1 lazeri\xc5\xb3 fizikos, netiesin\xc4\x97s optikos, optinio informacijos apdorojimo.'